জোয়াও হ্যাভেলাঞ্জ
জ্যঁ-মেরি ফস্টিন গডফ্রয়েড "জোয়াও" দ্য হ্যাভেলাঞ্জ (ব্রাজিলীয় পর্তুগিজ: [ˈʒwɐ̃w avɐˈlɐ̃ⁿʒi]; পর্তুগিজ: João Havelange; জন্ম: ৮ মে, ১৯১৬ - মৃত্যু: ১৬ আগস্ট, ২০১৬) রিও দি জেনেরিওতে জন্মগ্রহণকারী বিশিষ্ট ব্রাজিলীয় ব্যবসায়ী ও ক্রীড়া কর্মকর্তা ছিলেন। তিনি ১৯৭৪ থেকে ১৯৯৮ মেয়াদকালে বিশ্ব ফুটবলের সর্বোচ্চ নিয়ন্ত্রক সংস্থা ফিফা’র ৭ম সভাপতির দায়িত্ব পালন করেন। তিনি স্ট্যানলি রোজের স্থলাভিষিক্ত হন ও দায়িত্ব ছাড়ার পর সেপ ব্লাটার সভাপতির দায়িত্ব গ্রহণ করেন। তার পরিচালনায় ফিফা আধুনিক সংগঠনে উপনীত হয় ও ফুটবলের বৈশ্বিক প্রসার আরও বিস্তৃত হয়। এছাড়াও, ১৯৬৩ সাল থেকে ২০১১ সাল মেয়াদকালে আন্তর্জাতিক অলিম্পিক কমিটি (ওআইসি)’র সদস্য হিসেবেও তিনি দায়িত্ব পালন করেন। এরফলে তিনি অলিম্পিক কমিটির সবচেয়ে দীর্ঘকালীন সক্রিয় সদস্যের মর্যাদা লাভ করেন।